

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A képviselő-testület 2025. január 13-i rendes ülésére**

**Napirend tárgya:**

**Telki Zöldmanó Óvoda nyári zárva tartási rendjének meghatározása**

**A napirendet tárgyaló ülés dátuma**: **2025. 01.13.**

**A napirendet tárgyaló ülés:** **Szociális, Egészségügyi, Ifjúsági és** **Köznevelési Bizottság**,

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: A nemzeti köznevelésről szóló 2011. évi CXC. törvény 83. § (2).bek. b).pont

**3. Költségkihatások:** Nincs

**4. Tényállás bemutatása:**

Az óvodai ellátás esetében a fenntartó köteles megállapítani a nyári zárva tartás rendjét. A nemzeti köznevelésről szóló 2011. évi CXC. törvény 83. § (2) b) értelmében a fenntartó dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

Az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

Az óvodavezetője elkészített a Telki Zöldmanó Óvoda 2025. évi **nyári zárva** tartására vonatkozó javaslatot, melyet a képviselő-testületnek **jóvá kell hagynia**.

A jogszabályi előírások értelmében a nyári zárva tartás időtartamát a fenntartó legfeljebb **öt hétben** határozhatja meg.

Telki, 2025. január 8.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2025. (I. ) számú Önkormányzati határozata**

**Telki Zöldmanó Óvoda nyári zárva tartási rendjének meghatározása**

1. Telki Község képviselő-testülete a Telki Zöldmanó Óvoda nyári zárva tartás időpontját az alábbiak szerint határozza meg:

Telki Zöldmanó Óvoda Harangvirág utcai székhely nyári zárva tartásának időtartama: 2025. július 28-től 2023. augusztus 22-ig.

Telki Zöldmanó Óvoda Tengelice utcai telephely nyári zárva tartásának időtartama: 2024. június 30.-tól 2023. július 25.-ig.

2. A Képviselő-testület megbízza az intézmény vezetőjét, hogy az óvoda nyári zárva tartásának időtartamáról tájékoztassa a szülőket.

Határidő: Folyamatos

Felelős: óvodavezető